Román kulturális nap a Civil Házban - Budapest Főváros XIV. kerület - ZUGLÓ Önkormányzatának hivatalos honlapja
Ön itt van:Főoldal»Hírek»Kultúra»Román kulturális nap a Civil Házban
Román kulturális nap a Civil Házban
Zuglói Lapok -	 2015. 10. 11. Kultúra
Közmeghallgatást és kulturális napot tartott szombaton a Civil Házban a Zuglói Román Önkormányzat.
A közmeghallgatáson elhangzottakból kiderült: nincs kötelezettségvállalása és tartozása az önkormányzatnak. Az államtól és a zuglói önkormányzattól kapott támogatásokat egyaránt programok finanszírozására fordították.
A szervezet tervei között szerepel kulturális és hagyományőrző programok szervezése, az anyaországgal való kapcsolat erősítése, kiállítások szervezése és a nagyváradi ifjúsági szervezettel megkezdett könyvtári projekt folytatása.
A beszámolót követően kezdődött a Szimpózium Román Kulturális Nap elnevezésű rendezvény. Az eseményen Papp Zoltán, a Magyar-Román Demokratikus Szövetség elnöke Románia történetéről és kulturális értékeiről tartott előadást. A rendezvényen fellépett a Formatia Szitko Együttes és Váradi Edit vezetésével a Kézfogás Együttes énekkara.
Előző bejegyzésKerékpáros demonstráció Zuglóban
Következő bejegyzés Civilek éjszakája az Adományboltban